खेल-खेल में खाए रतनजोत के बीज, तीन गंभीर
गंजबासौदा| शुक्रवार दोपहर बंजारी माता मंदिर के पास आजाद नगर में तीन बच्चों ने खेल-खेल में घर के समीप लगे रतनजोत के बीज खा लिए । बीज खाने से सुमित्रा आदिवासी (4वर्ष) पूजा आदिवासी(3वर्ष), राजन आदिवासी(5वर्ष) को गंभीर हालत में उपचार के लिए शासकीय जन चिकित्सालय में भर्ती कराया। प्राप्त जानकारी के अनुसार जिस समय बच्चों ने बीज खाए उस समय घर पर कोई नहीं था परिजन दैनिक मजदूरी करने के लिए दूसरे गांव गए थे। इससे करीब 1 घंटे तक बच्चे घर के बाहर उल्टी करते रहे। मौके पर पहुंची राजन की मां उमाबाई ने बताया कि जब वह घर लौटी तो बच्चे आंगन में उल्टीयां कर रहे थे आनन फानन में परिजनों की सूचना दी और मोटरसाइकिलों की मदद से उपचार के लिए अस्पताल लेकर आए। शिशु रोग विशेषज्ञ डा. महेन्द्र बाजोरिया ने बताया कि बच्चों को देरी से उपचार के लिए लाया गया जिससे उनकी हालत गंभीर थी उपचार के बाद तीनों खतरे से बाहर हंै।
bho_Deva hin_Deva